CELEX: 32008R0775
Language: bg
Date: 2008-08-04 00:00:00
Title: Регламент (ЕО) № 775/2008 на Комисията от 4 август 2008 година за определяне на максимално допустимите граници на остатъчни вещества за фуражната добавка кантаксантин, в допълнение към условията, предвидени в Директива 2003/7/ЕО (Текст от значение за ЕИП)

5.8.2008   
            
            
               BG
            
            
               Официален вестник на Европейския съюз
            
            
               L 207/5
            
         
      РЕГЛАМЕНТ (ЕО) № 775/2008 НА КОМИСИЯТА
   
   от 4 август 2008 година
   за определяне на максимално допустимите граници на остатъчни вещества за фуражната добавка кантаксантин, в допълнение към условията, предвидени в Директива 2003/7/ЕО
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 2, третото изречение от него,
   като има предвид, че:
   
               (1)
            
            
               Условията за разрешаване на добавката кантаксантин за определени категории животни са предвидени в Директива 2003/7/ЕО на Комисията от 24 януари 2003 година за изменение на условията за разрешаване на кантаксантин в храни за животни в съответствие с Директива 70/524/ЕИО на Съвета (2). За категориите, попадащи в обсега на Директива 2003/7/ЕО, тази директива заменяше условията за разрешаване, предвидени в Регламент (ЕО) № 2316/98 на Комисията (3). Посочената добавка след това беше вписана в Регистъра на фуражните добавки на Общността като съществуващ продукт, в съответствие с член 10 от Регламент (ЕО) № 1831/2003.
            
         
               (2)
            
            
               По искане на Комисията Европейският орган за безопасност на храните (органът) прие становище на 14 юни 2007 г. относно максимално допустимите граници на остатъчни вещества за кантаксантин в храни от животински произход (4). С цел да бъде спазена допустимата дневна доза кантаксантин, органът предложи да бъдат определени максимално допустимите граници на остатъчни вещества за това вещество в съответствие със стойностите, определени в посоченото становище.
            
         
               (3)
            
            
               Поради това следва да бъдат съответно установени максимално допустимите граници на остатъчни вещества за хранителната добавка кантаксантин, в допълнение към съществуващите условия за разрешаване на тази добавка.
            
         
               (4)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   В допълнение към съществуващите условия за разрешаване на кантаксантин, предвидени в Директива 2003/7/ЕО, се прилагат максимално допустимите граници на остатъчни вещества, както са определени в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 август 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  ОВ L 22, 25.1.2003 г., стр. 28.
   
      (3)  ОВ L 289, 28.10.1998 г., стр. 4.
   
      (4)  Научно становище на Научната група за добавките и продуктите или веществата, използвани в храненето на животните относно максимално допустимите граници на остатъчни вещества за кантаксантин в храни от животни, хранени с кантаксантин като хранителна добавка. Бюлетин на ЕОБХ (2007 г.) 507, стр. 1—19.
   
      ПРИЛОЖЕНИЕ
      
                  ЕО №:
               
               
                  Добавка
               
               
                  Химична формула, описание
               
               
                  Вид или категория на животното
               
               
                  Максимално допустими граници на остатъчни вещества (МДГОВ) в съответните храни от животински произход
               
            
                  Оцветители, включително пигменти
               
            
                  
                              1.
                           
                           
                              Каротеноиди и ксантофили
                           
                        
            
                  E161 g
               
               
                  Кантаксантин
               
               
                  C40H52O2
                  
               
               
                  Домашни птици, различни от кокошки носачки
               
               
                  15 mg кантаксантин/kg черен дроб (влажна тъкан) и 2,5 mg кантаксантин/kg кожа/мазнина (влажна тъкан)
               
            
                  Кокошки носачки
               
               
                  30 mg кантаксантин/kg яйчен жълтък (влажна тъкан)
               
            
                  Сьомга
               
               
                  10 mg кантаксантин/kg мускул (влажна тъкан)
               
            
                  Пъстърва
               
               
                  5 mg кантаксантин/kg мускул (влажна тъкан)
               
            
                   
               
               
                  
                              3.1
                           
                           
                              Разрешен от нормите на Общността кантаксантин за използване като оцветител в храни
                           
                        
               
                   
               
               
                  Домашни птици, различни от кокошки носачки
               
               
                  15 mg кантаксантин/kg черен дроб (влажна тъкан) и 2,5 mg кантаксантин/kg кожа/мазнина (влажна тъкан)
               
            
                  Кокошки носачки
               
               
                  30 mg кантаксантин/kg яйчен жълтък (влажна тъкан)
               
            
                  Сьомга
               
               
                  10 mg кантаксантин/kg мускул (влажна тъкан)
               
            
                  Пъстърва
               
               
                  5 mg кантаксантин/kg мускул (влажна тъкан)